open-index/open-wikipedia-markdown huggingface dataset:
Nesøya i Tysnes

**Nesøya** er ei øy vest i Tysnes kommune i Vestland. Øya har vegsamband til Tysnesøya.

Ein gjestgjevarstad her er nemnt første gong i 1651. Det vart slutt på losjering her mot slutten av 1800-talet, men ein landhandel heldt fram og var i drift til 1973.

**Folketalsutvikling:**

## Kjelder

* Ernst Berge Drange, *Tysnes - Gards- og ættesoge 1* (Tysnes sogelag, 1986)
Tjuvholmen i Tysnes

**Tjuvholmen** er ein holme i Tysnes kommune i Vestland fylke. Holmen er veglaus og utan fast busetjing.

På 1830-talet vart det oppretta ein husmannsplass her. Ved folketeljinga i 1900 budde det åtte personar her. Holmen vart fråflytta i 1959.

## Kjelder

* Ernst Berge Drange, *Tysnes - Gards- og ættesoge 1* (Tysnes sogelag, 1986)
Det japanske kvinnelandslaget i fotball

**Japan sitt kvinnelandslag i fotball** er det kvinnelege landslaget i fotball for Japan. Det representerer landet i internasjonale fotballturneringar, og vert regulert av Nippon Sakkā Kyōkai. Landslaget spelte sin fyrste internasjonale kamp i 1981 og deltok i sin fyrste store meisterskap i 1981.

## Resultat i internasjonale meisterskap
*Resultata som er vist under er berre turneringar der Japan har delteke. Turneringar dei ikkje har tatt del i er ikkje førte opp.*
### [[Olympiske sommarleikar|Olympiske leikar]]

*  1996: Gruppespelet
*  2004: Kvartfinale

*  2008: Fjerdeplass
*  2012: Sølv

*  2020: Kvartfinale

### Verdsmeisterskapen

*  1991: Gruppespelet
*  1995: Kvartfinale
*  1999: Gruppespelet

*  2003: Gruppespelet
*  2007: Gruppespelet
*  2011: Vinnar

*  2015: Andreplass
*  2019: Åttedelsfinale
*   2023: Kvartfinale

### Asiameisterskapen

*  1977: Gruppespelet
*  1981: Gruppespelet
*  1986: Andreplass
*  1989: Tredjeplass
*  1991: Andreplass
*  1993: Tredjeplass

*  1995: Andreplass
*  1997: Tredjeplass
*  1999: Fjerdeplass
*  2001: Andreplass
*  2003: Fjerdeplass
*  2006: Fjerdeplass

*  2008: Tredjeplass
*  2010: Tredjeplass
*  2014: Vinnar
*  2018: Vinnar
*  2022: Semifinale

### Asialeikane

*  1990: Andreplass
*  1994: Andreplass
*  1998: Tredjeplass

*  2002: Tredjeplass
*  2006: Andreplass
*  2010: Vinnar

*  2014: Andreplass
*  2018: Vinnar

## Sjå òg
* Det japanske herrelandslaget i fotball

## Bakgrunnsstoff
* Offisiell nettside
* Nettsida til det japanske kvinnelandslaget
* Profil hos FIFA
* Profil hos AFC
Harald Haare

**Harald Haare** () var ein norsk jarnbanemann og politikar frå Drammen.

Far til Haare var tilsett i Statsbanene. Harald Haare sjølv fekk seg arbeid i Norges Statsbaner i 1902, i stilling som overkonduktør frå 1920. Frå 1924 var han elles nestformann i Norsk Jernbaneforbund.

Haare var medlem av Drammen bystyre frå 1917 og hadde plass i formannskapet frå 1920. I 1927 vart han vald til å representere Arbeidarpartiet og valkrinsen Drammen, Kongsberg og Hønefoss på Stortinget 1928-30. På Tinget var han medlem i Jarnbanekomitéen, men døydde allereie tidleg i den andre sesjonen.

Eidsvollmannen Kristoffer Borgersson Hoen var hans tippoldefar.

## Kjelder

*Stortinget: 1928-30
*Fremtiden 4. februar 1929
Neckarsulm

**Neckarsulm** er ein by og ein kommune nord i forbundslandet Baden-Württemberg i Tyskland, ei 5-6 km nord for sentrum av Heilbronn. Kommunen omfattar 24,9 km² og har eit folketal på kringom 26&nbsp;500.

Schwarz-Gruppe, Europas største matvaregrossist, har hovudkontoret sitt i Neckarsulm. 

Bil- og tohjular-produsenten NSU Motorenwerke var heimehøyrande i Neckarsulm. Bilfabrikken i byen er i dag del av Audi-konsernet.

## Kjelder

**Denne artikkelen bygger på «[[:de:Neckarsulm|Neckarsulm]]» frå ,  den 24. august 2023.*  

## Bakgrunnsstoff

*
Weinsberg

**Weinsberg** er ein by og ein kommune nord i forbundslandet Baden-Württemberg i Tyskland, 5 km aust for Heilbronn. Kommunen omfattar 22,2 km² og over 13&nbsp;000 ibuarar.

Dyrking og framstelling av vin er framleis ei viktig næring i Weinsberg.

## Kjelder

**Denne artikkelen bygger på «[[:de:Weinsberg|Weinsberg]]» frå ,  den 24. august 2023.*  

## Bakgrunnsstoff

*
Schwaigern

**Schwaigern** er ein by og ein kommune nord i forbundslandet Baden-Württemberg i Tyskland, 6-7 km vest for Heilbronn. Kommunen omfattar 49,5 km² og har eit folketal på 11&nbsp;687 i 2022.

Industriselskapet Iwis, ein produsent av mekatronikk til bil- og energiindustien, har hovudkontoret sitt i Schwaigern. 

Hærføraren Wilhelm Reinhard von Neipperg var fødd i Schwaigern.

## Kjelder

**Denne artikkelen bygger på «[[:de:Schwaigern|Schwaigern]]» frå ,  den 24. august 2023.*  

## Bakgrunnsstoff

*
Lauffen am Neckar

**Lauffen am Neckar** er ein by og ein kommune nord i forbundslandet Baden-Württemberg i Tyskland, ei 9 km sør for Heilbronn. Kommunen omfattar 22,6 km² og har eit folketal på  11&nbsp;816 i 2022.

Industriselskapet Schunk SE & Co. har hovudkontoret sitt i Lauffen.

Diktaren Friedrich Hölderlin var fødd i Lauffen. Den 20.juni 1959 omkom 45 menneske i ei ulukke då ein buss vart treft av ei tog på ein planovergang.

## Kjelder

**Denne artikkelen bygger på «[[:de:Lauffen am Neckar|Lauffen am Neckar]]» frå ,  den 24. august 2023.*  

## Bakgrunnsstoff

*
Klinkholmen

**Klinkholmen** er ei øy i Tysnes kommune i Vestland. Vegen frå Tysnesøya til Reksteren går over holmen. Han er utan fast busetjing.

Klinkolmen vart først busett i 1814, då det vart oppretta ein husmannsplass. På 1860-talet vart det oppretta ein landhandel på holmen. Bakgrunnen var at tysnesingen Rasmus Waage kjøpte Klinkholmen i 1859, som den gong låg under Kubbevik, som allereie på 1600-talet vart etablert som kremmarsete for den blømande skottehandelen.

Handelsverksemda på klinkholmen vart utvida med bakeri, jaktefart, silde- og fiskeoppkjøp og salting. På 1870-talet vart han stoppestad for dampskip. I 1887 reiste Rasmus Waage til Brandasund i Bømlo, og bygde ut handelsstaden der. Ved folketeljinga i 1900 budde det ni personar på Klinkholmen. Landhandelen vart nedlagt i 1957 og holmen vart fråflytta.

## Kjelder

* Ernst Berge Drange, *Tysnes - Gards- og ættesoge 1* (Tysnes sogelag, 1986)
Stora Marøya

**Stora Marøya** er ei øy i Tysnes kommune i Vestland. Leiasundet skil øya frå Tysnesøya i sør, og det smale Marøysundet skil ho frå Reksteren i nord. Ho er veglaus og utan fast busetjing.

Øya vart busett i 1845, då det vart oppretta ein husmannsplass. Ved folketeljinga i 1900 budde det tre personar her. Sidan 1926 har øya ikkje hatt fast busetjing.

Litla Marøya ligg kort veg nordvest for Stora Marøya. På denne øya var det ein husmannsplass med éin einsleg bebuar frå 1916 til 1952.

## Kjelder

* Ernst Berge Drange, *Tysnes - Gards- og ættesoge 2* (Tysnes sogelag, 1986)
Sandsøy i Tysnes

**Sandsøy** er ei øy i Tysnes kommune i Vestland, i Lukksundet mellom Tysnesøya og fastlandet. Ho er veglaus og utan fast busetjing.

Øya vart busett seinast tidleg på 1600-talet. Første halvdel av 1800-talet låg øya ubygd, men vart så busett att i 1849. Ved folketeljinga i 1900 budde det åtte personar her. Øya vart fråflytta på midten av 1970-talet.

## Kjelder

* Ernst Berge Drange, *Tysnes - Gards- og ættesoge 4* (Tysnes sogelag, 1991)
Vattarøy

**Vattarøy** er ei øy i Tysnes kommune i Vestland, utanfor austkysten av Tysnesøya. Ho er veglaus og utan fast busetjing.

Øya vart busett då det vart oppretta ein husmannsplass her i 1754. Ho vart fråflytta kring 1970.

**Folketalsutvikling:**

## Kjelder

* Ernst Berge Drange, *Tysnes - Gards- og ættesoge 4* (Tysnes sogelag, 1991)
Brian Kilby

**Brian Leonard Kilby** () er ein britisk tidlegare maratonløpar frå Coventry som i 1962 vart europameister i maratonløping.

Kilby kom på 29. plass i maraton i Sommar-OL 1960. 16. september 1962 vann han gullmedaljen i maratonløpet ved EM i friidrett 1962 i Beograd. Vel ti veker seinare triumferte han også i maraton-tevlinga då samveldeleikane vart avvikla i Perth i Australia. Den 6. juli 1963 sigra han i eit maratonløp i walisiske Port Talbot på livsbeste 2.14.43, den til dess beste maratontida i verda. Under dei olympiske leikane i Tokyo i 1964 kom Kilby på fjerdeplass i maraton.

## Kjelder

**Denne artikkelen bygger på «[[:de:Brian Kilby|Brian Kilby]]» frå ,  den 25. august 2023.*
Brian Shenton

**Brian Shenton** () var ein britisk sprintar frå Doncaster. Han vart i 1950 europameister på 200 meter.

Shenton sette personleg rekord med 21,5 sekund då han nokså overraskande slo favoritten Étienne Bally og sprang inn til siger på 200-meteren i EM i friidrett 1950 i Brussel. I den neste europameisterskapen, i Bern i 1954, vart han fjerdemann på 200 m på 21,3, før han som ankermann for Storbritannia sikra EM-sølv i 4 x 100 m stafett. Shenton deltok i dei olympiske sommarleikane 1952 og 1956, utan å nå finalen i dei individuelle løpa, ei heller vinne medalje i stafettane.

Han omkom i ei bilulukke.

## Kjelder

**Denne artikkelen bygger på «[[:de:Brian Shenton|Brian Shenton]]» frå ,  den 25. august 2023.*
Manfred Kinder

**Manfred Kinder** () er ein tysk tidlegare friidrettsutøvar, fødd i Königsberg, som representerte Tyskland og Vest-Tyskland. Han var i 1960-åra ein av Europas beste 400-meterløparar, og vart europameister 1962 i stafett.

Kinder sprang livsbeste 45,8 sekund på 400 meter den 22. juli 1960 i Berlin. Sju veker seinare vann han ein olympisk sølvmedalje då Tyskland vart nummer 2 i 4 x 400 meter stafett i Roma, få dagar etter han vart femtemann på 400-meteren. Ved EM i friidrett 1962 i Beograd vart han sølvmedaljør individuelt og europameister i 4 x 400 m stafett for Vest-Tyskland. I Sommar-OL 1964 vart ikkje Tyskland og Kinder betre enn nummer 5 i 4 x 400 m stafett. I europameisterskapen 1966 kom Kinder på bronseplassen på 400 m, slått av to utøvarar frå Polen. Han og det vesttyske mannskapet måtte også sjå seg vist til andreplass av Polen i 4 x 400 m stafett. I sin siste internasjonale meisterskap, Sommar-OL 1968, i Mexico-byen hausten 1968 fekk Kinder og Vest-Tyskland bronse i 4 x 400 m stafett.

Kinder vart aldri vesttysk meister på 400 meter, derimot vann han i 1963 og 1964 800-meteren i den vesttyske meisterskapen. På 800 meter fekk han som best notert 1.46,7. 

## Kjelder

*Manfred KINDER | Profile | World Athletics
**Denne artikkelen bygger på «[[:de:Manfred Kinder|Manfred Kinder]]» frå ,  den 25. august 2023.*
Bardøyna

**Bardøyna**, **Barøyna** eller **Bårøyna** er ei øy i Solund kommune i Vestland. Øya er veglaus. 

Bardøyna vart først busett i moderne tid som husmannsplass litt etter midten av 1800-talet. Ved folketeljinga i 1900 budde det seks personar her.

## Kjelder

* Alf Steinsøy, *Solund - Gards- og ættesoge til 1982, bd. II* (Solund Sogenemnd, 1982)
Møringsbåt

**Møringsbåt** var ein bruksbåttype som vart utvikla og teken i bruk på Sunnmøre kring 1870.

Då fiskarar frå Vest- og delvis Sørlandet var med på silde- og torskefiske nord om Stad på slutten av 1860-åra, såg sunnmørske fiskarar at båtane lenger sør ifrå hadde visse føremunar. Særleg var dei mykje betre å krysse med i trange farvatn.

Det er Sivert Halkjelsvik frå Volda som saman med båtbyggjarar frå Bjørkedalen har fått æra av å stå bak den nye båten.
Den første båten, som stod ferdig i 1869, fekk namnet «Møringen». Ut frå denne båten fekk båttypen namnet sitt.

Samanlikna med den tidlegare sunnmørske båttypen, snedbetningen, var møringane djupare og breiare. Det gamle asymmetriske råseglet vart bytt med gaffel- eller marine segl. Dei største, på opp mot 50 fot, fekk to master. Dei var rigga med storsegl, fokk, klyver og mesan. Ein betre seglbåt, men han var tyngre å ro. 
Bordgangane var heile frå stamn til stamn. Samanlikna med snebetningen, med sine skøytte bord, vart den nye båten kalla *beingangar*.

## Kjelder

*
Olesia Zykina

**Olesia Nikolajevna Zykina** (russisk skrift Олеся Николаевна Зыкина, ) er ein russisk tidlegare sprintar frå Kaluga. Ho vart i 2002 europameister på 400 meter.

## Aktiv
13. juli 2001 presterte Zykina livsbeste 50,15 sekund på 400 m i Tula, Ho kom så på sjetteplass i VM-finalen på 400 m i Edmonton i 2001. I den same meisterskapen sprang ho Russland sitt lag i mål til bronse i 4 x 400 meter stafett. I 2002 forsvarte ho meistertittelen på distansen ved den russiske meisterskapen i friidrett. Under europameisterskapen 2002 i München sigra Zykina på 400 m då den tyske favoritten Grit Breuer vart slått med 0,25 sekund. På stafetten over 4 x 400 m meter møttest  dei to som ankerkvinner, ei tevling der Breuer sikra tysk triumf framfor Zykina og Russland.

Zykina enda på sjetteplass på 400 meter ved VM i friidrett 2003. Russland sitt stafettlag, med Zykina på startetappen, kneip sølvmedaljen 0,01 sekund framom Jamaica. Også under Friidrett under Sommar-OL 2004 i Aten vann Zykina og Russland sølvmedaljen i 4 x 400 m stafett. Året etter vart Zykina for tredje gong i rad nummer 6 i ein VM-finale på 400 meter.

## Kjelder

*Olesya ZYKINA | Profile | World Athletics
**Denne artikkelen bygger på «[[:de:Olesja Nikolajewna Sykina|Olesja Nikolajewna Sykina]]» frå ,  den 26. august 2023.*
Tolløy

**Tolløy** er ei øy i Tysnes kommune i Vestland, mellom Tysnesøya og Skorpo. Ho er veglaus og utan fast busetjing.

Frå 1891 til 1908 var det ein husmannsplass på øya. Ved folketeljinga i 1900 budde det åtte personar her. Då øya vart fråflytta i 1908, vart husa rivne.

## Kjelder

* Ernst Berge Drange, *Tysnes - Gards- og ættesoge 4* (Tysnes sogelag, 1991)
Lågøyna

**Lågøyna** er ei øy i Solund kommune i Vestland.

I mellomalderen høyrde øya og gardsbruket der til Munkeliv kloster. Rutebåten frå Gåsværet til Hardbakke på Sula går innom Lågøyna ved førehandstinging.

**Folketalsutvikling:**
 

## Kjelder

* Alf Steinsøy, *Solund - Gards- og ættesoge til 1980, bd. I* (Solund Sogenemnd, 1982)
Jevgenija Isakova

**Jevgenija Leonidovna Isakova** () er ein russisk tidlegare hekkeløpar frå Leningrad som i 2006 vart europameister på 400 meter hekk.

Isakova vart i 2006 russisk meister på langhekken på tida 55,09 sekund. Under europameisterskapen i Göteborg sette ho i semifinalen personleg rekord med eit løp på 54,17 sekund. I finalen sprang ho på livsbeste 53,93 sekund og vann gullmedaljen, 9 hundredels sekund framom greske Fani Khalkia. Året etter enda Isakova på sjetteplassen då verdsmeisterskapen fann stad i Osaka.

## Kjelder

*Yevgeniya ISAKOVA | Profile | World Athletics
**Denne artikkelen bygger på «[[:de:Jewgenija Leonidowna Issakowa|Jewgenija Leonidowna Issakowa]]» frå ,  den 26. august 2023.*
Julija Graudyn

**Julija Igorevna Graudyn** () er ein russisk tidlegare hekkeløpar frå Moskva. Ho vann sølvmedaljen i europameisterskapen 1994 og bronsemedaljen i verdsmeisterskapen 1995 på 100 meter hekk.

Graudyn kneip sølvmedaljen på korthekken framom verdsrekordhaldaren Jordanka Donkova då EM i friidrett 1994 vart avvikla i Helsinki. Tre veker seinare fekk Graudyn notert 12,62 sekund og livsbeste ved eit stemne i Berlin. Året etter sikra ho seg bronsemedaljen ved VM i friidrett 1995 i Göteborg. Sidan vart ho slått ut i semifinalane ved verdsmeisterskapen i så vel 1997 som 1999. Under Sommar-OL 2000 rauk ho allereie i forsøket.

## Kjelder

*Yuliya GRAUDYN-FILIPPOVA | Profile | World Athletics
**Denne artikkelen bygger på «[[:de:Julija Igorewna Graudyn|Julija Igorewna Graudyn]]» frå ,  den 26. august 2023.*
Marianne Adam

**Marianne Adam** () er ein tysk tidlegare friidrettsutøvar frå Luckenwalde. Ho var 1975-76 verdsrekordhaldar i kulestøyt og representerte Aust-Tyskland.

## Aktiv
Adam deltok internasjonalt i kulestøyt. Etter femteplass under Sommar-OL 1972, støytte ho ved EM i friidrett 1974 i Roma 20,43 meter og tok sølvmedaljen. I mars 1975 vann ho kule-tevlinga ved innandørs-EM i Katowice, der ho med 20,05 m slo Tsjekkias Helena Fibingerová med 8 centimeter.

Den 6. august 1975 sette Adam verdsrekord med 21,60 meter i Berlin. Ho forbetra rekorden til 21,67 m i Karl-Marx-Stadt 30. mai 1976, men denne vart sletta av Ivanka Khristova allereie 3. juli. Adam oppnådde 20,55 m i OL-finalen 1976 i Montreal og enda med det på fjerdeplass. Sommaren 1979 presterte ho livsbeste 21,86 meter i Leipzig.

## Kjelder

*Marianne ADAM | Profile | World Athletics
**Denne artikkelen bygger på «[[:de:Marianne Adam|Marianne Adam]]» frå ,  den 26. august 2023.*
Margitta Pufe

**Margitta Pufe**, fødd **Ludewig**, () er ein tysk tidlegare friidrettsutøvar frå Gera. Ho var frå 1975 til 1980 ein av verdas beste i kulestøyt og diskoskast på kvinnesida. Pufe representerte Aust-Tyskland.

Etter sjetteplass i kulestøyt ved Sommar-OL 1976 i Montreal, sikra ho seg under EM i friidrett 1978 i Praha sølvmedaljen i diskos-tevlinga og bronsen i kulestøyt. Ved dei olympiske sommarleikane i Moskva i 1980 vann ho bronsemedaljen i kule-tevlinga, ei veke seinare enda ho på femteplass i diskoskastinga. 

Pufe presterte som best 21,58 meter i kulestøyt i Erfurt i 1978, og 68,64 m i diskoskast i Berlin i 1979.

## Kjelder

*Margitta DROESE-PUFE | Profile | World Athletics
**Denne artikkelen bygger på «[[:de:Margitta Pufe|Margitta Pufe]]» frå ,  den 26. august 2023.*
Edderkoppsilke

**Edderkoppsilke** er ein silkeliknande, klebrig tråd som mellom anna blir produsert av edderkoppar. Han blir laga inni kroppen til edderkoppen, der han er flytande, og blir herda til silke så snart han kjem i kontakt med luft. Edderkoppsilke er eit av dei sterkaste og seigaste stoffa ein kjenner til, og består av lange proteinmolekyl. Fleire artar av edderkoppar lagar nett av han, mellom anna for å fanga mat. Materialet er lettare enn bomull, men per vekteining er det sterkare enn stål. 

Forskarar har freista å kopiera dette materialet som edderkoppar framstiller heilt naturleg. Dei har studert silken som blir laga av hjulspinnarar, ein familie av edderkoppar. Det har vist seg at edderkoppane kan spinna ulike kvalitetar av silke. Forankringstråden, eller *linesilken*, er den sterkaste av dei sju typane desse edderkoppane kan spinna, og nettopp denne kvaliteten har vore gjenstand for størst merksemd frå forskarar. Han er sterkare, meir elastisk og meir vassavstøytande enn fibrar frå silkeormar, som er det silkeslaget ein brukar til produksjon av klede. Produksjon av kunstfiber, som kevlar, krev høge temperaturar og bruk av organiske løysingsmiddel. Edderkoppar lagar silketråden sin i vanleg romtemperatur og bruker vatn som løysingsmiddel, likevel er han både sterkare og meir elastisk enn kevlar.

Forskarar er fascinerte av styrken og elastisiteten til linesilken, og derfor har ein søkt å utnytta denne eigenskapen på ei rekke område, frå materiale i skotsikre vestar til festekablar for hengebru. Det har vist seg å vera vanskeleg å laga linesilke kunstig. Vitskapen forstår enno ikkje prosessen fullt ut. 

## Kjelder

**Denne artikkelen bygger på «[[:no:Edderkoppsilke|Edderkoppsilke]]» frå ,  den 26. august 2023.*
Spindelvev

**Spindelvev,** **edderkoppnett**, **edderkoppspinn** eller **kongrovev**, er eit nett edderkoppar lagar av edderkoppsilke, ein klistrande tråd dei kan laga i kroppen. Nettet kan brukast til å fanga insekt som blir mat for edderkoppen.

Edderkoppnett har eksistert i minst 140 millionar år, og er blant anna funne i rav frå tidleg krit i Sussex sør i England.

Mange edderkoppar lagar typiske nett. Fleire av dei ulike gruppene, familiane eller slektene kan kjennast på utforminga av nettet. Dei fleste nett står loddrett, medan nokre ligg vassrett eller på skrå. Blant dei viktigaste utforminga er hjulnett, mattenett og snublenett. Nokre edderkoppartar spinn ikkje nett i det heile, og dei brukar silketråden berre som tryggleikslinje eller til å verna egga sine. Nokre lagar nett med andre funksjoner enn fangst, til dømes som skjulestad eller vern frå predatorar som fuglar og vepsar. 

Edderkoppsilken blir laga inne i kroppen til edderkoppen, der han er flytande. Når silken kjem i kontakt med luft, blir han herda til edderkoppsilke. Edderkoppar kan laga ulike typar edderkoppsilke, og det gir trådar med ulike eigenskapar, som ulik grad av klistring. Edderkoppsilke er eit av dei sterkaste og seigaste stoffa ein kjenner til, og består av lange proteinmolekyl. Materialet er lettare enn bomull og like sterkt som nylon, men per vekteining er det sterkare enn stål. Det er gjort mykje forsking på netta og det sterke materialet dei er laga av. Forskarar har freista å kopiera dette materialet som edderkoppar lager heilt naturleg.

Spindelvev er mykje brukt som effekt i teikneseriar, bilde og på film, og som pynt til halloween. Netta kan gje ein skummel effekt eller dei kan gje assosiasjonar til at noko er urørt, eller har stått så lenge og er gammalt og forlate.

## Sjå òg
*Spindelvevmåleri

## Kjelder




**Denne artikkelen bygger på «[[:no:Edderkoppnett|Edderkoppnett]]» frå ,  den 26. august 2023.*  

## Litteratur

* Brasier, Martin; Cotton, Laura & Yenney, Ian. 2009. *First report of amber with spider webs and microbial inclusions from the earliest Cretaceous (c. 140 Ma) of Hastings, Sussex.* Journal of the Geological Society 166(6), side 989-997.
Caxias do Sul

**Caxias do Sul** (portugisisk uttale [kaˈʃi. ɐz du ˈsuw]) er ein by i Rio Grande do Sul  sør i Brasil, som ligg i det fjellrike området Serra Gaúcha. Han blei grunnlagd av italienske innvandrar den 20. juni 1890. I dag er han den nest største byen i delstaten Rio Grande do Sul. I 2020 estimerte ein folkesetnaden i byen til 517.451 menneske, mange av dei av italiensk og tysk avstamming. Nemninga for innbyggjarane i Caxias do Sul er *caxiense*.

## Historie

Før Caxias do Sul blei folkesett av italienske innvandrarar var det husdyrdrift og urfolk som budde i regionen. Den italienske innvandringa, hovudsakleg av bønder på leit etter eit betre liv frå Veneto, Lombardia, Trento (Nord-Italia) og andre regionar av Italia, byrja i 1875 i Nova Milano. Medan dei fekk statleg støtte som verktøy, forsyningar og frø, måtte dei også betala alt tilbake til regjeringa seinare.

1. juni 1910 fekk Caxias do Sul status som by. Same dagen kom det fyrste toget som band saman regionen med delstatshovudstaden. Sjølv om innvandrarane var bønder, arbeidde mange av dei i andre økonomiske sektorar. Dei slo seg ned, urbaniserte området og byrja ei rask industrialisering.

## Folkesetnad

### Språk
Portugisisk er det offisielle språket, og dermed hovudspråket som det blir undervist i ved skular. Eldre innbyggjarar kan ofte taliensk, eit regionalt språk basert på venetiansk, men som òg er påverka av andre italienske dialektar og portugisisk.

### Klima

## Kjelder

**Denne artikkelen bygger på «[[:en:Caxias do Sul|Caxias do Sul]]» frå ,  den 26. august 2023.*  

## Bakgrunnsstoff

* City Hall of Caxias do Sul
* Street Map of Caxias do Sul
* Local Newspaper "O Pioneiro" (The Pioneer)
* The University of Caxias do Sul
* Juventude Soccer Club
* S.E.R. Caxias Soccer Club
* Caxias Bus Station and Schedules
* Caxias do Sul Tourist Guide
* Official Festa da Uva Site (The Grape Festival)
* Chateau Lacave Castle
Amarkantak

**Amarkantak** (NLK *Amarakaṇṭaka*) er ein pilgrimstad og ein kommune (''nagar panchayat'') i Anuppur i Madhya Pradesh i India. Amarkantak-regionen er eit unikt naturarvområde og er møtepunkt for fjellkjedene Vindhya og Satpura, med Maikalåsane som hovudpunktet. Narmada-elva, Son-elva og Johilla-elva (ei bielv til Son) har utspring her.

Etter tradisjonen mediterte den indiske mystikaren og diktaren Kabir frå 1400-talet på Kabir Chabutra i Amarkantak. Denne staden blir òg kalla plattforma til Kabir.

## Namn
*Amarakantaka* er ein kombinasjon av to sanskritor: Amara (udøyeleg) og *kantaka* (‘hinder’ eller ‘torn’).  Diktaren Kalidas omtalte staden som *Amarakuta*, som seinare blei til *Amarakantaka*.

## Plassering

Amarkantak ligg i den indiske delstaten Madhya Pradesh på  . Han har ei gjennomsnittleg høgd på 1048 m. Han er knytt til vegnettet gjennom vegar som går gjennom Rewa, Shahdol, Anuppur, Jabalpur, Katni, Bilaspur og Gaurella. Dei næraste jernbanestasjonane er Pendra Road og Anuppur. Den nærmeste flyplassen er Bilaspur lufthamn, 12 mil unna.

## Folkesetnad
Ved folketeljinga i India i 2011 hadde Amarkantak 8416 innbyggjarar, der 4.514 var menn og 3.902 kvinner. Lesekunna i Amarkantak er 80,20%, høgare enn gjennomsnittet i staten på 69,32%. Lesekunna blant menn er rundt 88 % og blant kvinner rundt 71 %. 95,51 % av innbyggjarane er hinduar.

## Religiøs tyding

Amarkantak har tilnamnet «kongen av valfart», eller Tirthraj, fordi byen har mange tempel og heilage stadar. Det blir sagt i hinduskrifter som Puranaene at Amarkantak er staden der himmelske vesen, vismenn og andre fekk åndelege evne.

* Oldtidstempel frå Kalachuri-tida, også kjende som Trimukhi-tempel, ligg sør for Narmada Kund, like bak han. Dei blei bygde av Kalachuri-maharadjaen Karnadeva (1041-1073 e.Kr.).)
* Sarvodaya djaintempel
* Shri Yantra Mandir i Amarkantak er forma som ein Maha Meru, ein tredimensjonal representasjon av Shri Yatra eller Shri Chakra. Dette tempelet ligg på det heilage landet som blir rekna som opphavet til den heilage Narmada-elva.

## Kjelder


**Denne artikkelen bygger på «[[:en:Amarkantak|Amarkantak]]» frå ,  den 27. august 2023.*  

## Bakgrunnsstoff
Vjatsjeslav Skomorokhov

**Vjatsjeslav Semjonovitsj Skomorokhov** () var ein friidrettsutøvar frå Starobilsk som 1969 vart europameister på 400 meter hekk. Han representerte Sovjetunionen.

## Karriere
Skomorokhov deltok i EM i friidrett 1966 i Budapest på 110 meter hekk, der han vart nummer 7 på 14,2 sekund. Sidan gjekk han over til å tevle i 400 m hekk, sovjetmeister i fire år på rad frå 1968. Under dei olympiske sommarleikane i Mexico-byen hausten 1968 sette han personleg rekord på 49,61 i semifinalen. I finalen sprang han sitt livs løp og vart femtemann på tida 49,12, sekundet bak David Hemery som sette verdsrekord, men berre eitt tidels sekund bak sølvvinnaren.

Etter å ha vunne den sovjetiske meisterskapen i 1969 på 49,1 sekund, reiste Skomorokhov til europameisterskapen i Aten som ein av favorittane. Han innfridde og vann gullmedaljen på 49,7 sekund, fire tidelar framom John Sherwood frå Storbritannia. To år seinare enda Skomorokhov på sjuandeplassen i langhekk-finalen ved EM i friidrett 1971.

Skomorokhov var nesten dauv, han kunne såvidt høyre smellen frå startpistolen.

## Kjelder
*World Athletics

**Denne artikkelen bygger på «[[:de:Wjatscheslaw Semjonowitsch Skomorochow|Wjatscheslaw Semjonowitsch Skomorochow]]» frå ,  den 27. august 2023.*
Mirosława Sarna

**Mirosława Kazimiera Sarna**, fødd **Sałacinska**, () er ein polsk tidligare friidrettsutøvar som i 1969 vart europameister i lengdehopp.

Sarna deltok i Sommar-OL 1968, i Mexico-byen enda ho på femteplassen i lengdehopp med 6,47 meter. Året etter sette ho personleg rekord med 6,49 meter i EM i friidrett 1969 og vann gullmedaljen framom den olympiske meisteren Viorica Viscopoleanu, Berit Berthelsen fekk bronsemedaljen. I den same meisterskapen sprang Sarna som ankerkvinne Polen til femteplass i 4 x 100 meter stafett. I mars 1970 hoppa ho sitt livs lengste godkjende hopp på 6,54 meter då ho vart nummer 3 i innandørs-EM i Wien, 2 centimeter bak vinnaren Viscopoleanu.

## Kjelder
*World Athletics

**Denne artikkelen bygger på «[[:de:Mirosława Sarna|Mirosława Sarna]]» frå ,  den 27. august 2023.*
Jean-Paul Villain

**Jean-Paul Villain** () er ein fransk tidlegare friidrettsutøvar
frå Dieppe. Han vart i 1971 europameister i 3&nbsp;000 meter hinder.

Under Sommar-OL 1968 i Mexico-byen vart Villain niandemann i hinderløpet. Eitt år seinare kom han i mål til femteplass på tida 8.33,4 ved EM i friidrett 1969 i Aten. I europameisterskapen i Helsinki i 1971 gjorde han sitt livs løp då han vann gullmedaljen på ny fransk rekord 8.25,1, sekundet føre Dušan Moravčik frå Tsjekkoslovakia. Året etter enda Villain nede ellevteplassen då dei olympiske sommarleikane 1972 vart avvikla i München. Korkje i Roma-EM 1974 eller i Sommar-OL 1976 i Montreal makta han ta seg til finale i 3&nbsp;000 meter hinder.

Villain var fransk mester på 3&nbsp;000 m hinder i 1965, 1969-1971 og 1976.

## Kjelder
*World Athletics

**Denne artikkelen bygger på «[[:de:Jean-Paul Villain|Jean-Paul Villain]]» frå ,  den 27. august 2023.*
John Whetton

**John Whetton** () er ein britisk tidlegare mellomdistanseløpar frå Mansfield som i 1969 vart europameister på 1500 meter.

Whetton kom på åttandeplass på 1500 meter med tida 3.42,4 då Sommar-OL 1964 fann stad i Tokyo. Fire år seinare enda han på femteplass på distansen ved dei olympiske sommarleikane 1968 i Mexico-byen, langt bak medaljevinnarane. I finalen på 1500 meter under EM i friidrett 1969 i Aten gjorde Whetton sitt livs løp. Han spurta i mål til gullmedalje, personbeste og meisterskapsrekorden 3.39,4, eitt tidels sekund føre irske Frank Murphy.

## Kjelder
*World Athletics

**Denne artikkelen bygger på «[[:de:John Whetton|John Whetton]]» frå ,  den 27. august 2023.*
Finn Cole

**Finlay Lewis J. Cole** () er ein britisk skodespelar. Han er kjend for rollene sine som Michael Gray i *[[Peaky Blinders]]* og Joshua «J» Cody i *[[Animal Kingdom]]*.

## Liv og virke
Cole er fødd i Kingston i London, og voks opp i Sørvest-London som den fjerde av fem brør. Han blei med i National Youth Theatre som syttenåring. Eldstebroren hans, Joe, er også skodespelar, og dei hadde roller som syskenbarna John Shelby og Michael Gray i *Peaky Blinders*.

*Peaky Blinders* var den fyrste profesjonelle rolla til Cole, og han fekk høyra om serien gjennom den eldre bror sin. I 2015 opptredde han som Eric Birling *An Inspector Calls* regissert av Helen Edmundson for BBC One.

## Roller

## Kjelder

**Denne artikkelen bygger på «[[:en:Finn Cole|Finn Cole]]» frå ,  den 27. august 2023.*  

## Bakgrunnsstoff
* 
*
Steinsundholmen

**Steinsundholmen** er ein holme i Solund kommune i Vestland, i sundet mellom Sula og Steinsundøyna. Holmen er veglaus. 

Seinast frå 1600-talet var det ein gjestgjevarstad på holmen. Fram til tidleg på 1900-talet var det landhandel her.

**Folketalsutvikling:**

## Kjelder

* Alf Steinsøy, *Solund - Gards- og ættesoge til 1982, bd. I* (Solund Sogenemnd, 1982)
Lambøyna

**Lambøyna** eller **Lamøyna** er ei øy i Solund kommune i Vestland, på nordsida av Steinsundøyna. Øya er veglaus. 

Frå 1870-talet til tidleg på 1900-talet var det ein husmannsplass på øya. Ved folketeljinga i 1900 budde det to personar her.

## Kjelder

* Alf Steinsøy, *Solund - Gards- og ættesoge til 1982, bd. I* (Solund Sogenemnd, 1982)
Nesøyna

**Nesøyna** er ei øy i Solund kommune i Vestland, sør for Sula. Øya er veglaus. 

**Folketalsutvikling:**

## Kjelder

* Alf Steinsøy, *Solund - Gards- og ættesoge til 1982, bd. II* (Solund Sogenemnd, 1982)
Äskekärrskipet

**Äskekärrskipet** er eit skip frå vikingtida som er funne ved Göta elva i Äskekärr i Ale kommun nord for Göteborg. Skipet er bygd tidleg på 900-talet. Det er eit av dei eldste skipa med segl som viktigaste framkomstmiddel funne i Norden. Det er og det eldste skipet funne i Sverige bygd med klinkbygging.

Äskekärrskipet har vore eit frakteskip, ein knarr, og minner i konstruksjonen mykje om Klåstadskipet, som var bygd i Noreg nokre tiår seinare. Det har og mykje felles med det danske Skuldelev 1, som og har vore ein knarr. Borda er av eik. Drevet mellom borda er ull innsett med tjøre eller kvae frå bartre.

Sidan stamnane har vorte fjerna frå skipet, er det noko usikkert kor stort det har vore. Truleg har lengda vore kring 16 meter.

Granskingar av materialar brukt til reparasjonar på skipet, syner at det har vore i bruk i minst 100 år.

Äskekärrskipet har sidan 1995 vore utstilt i Göteborgs stadsmuseum. Det er ikkje rekonstruert, men vert vist slik det vart funne.

I 1994 vart det sjøsett ein rekonstruksjon med namn «Vidfamne», i full storleik.

## Kjelder

**Denne artikkelen bygger på «[[:sv:Äskekärrskeppet|Äskekärrskeppet]]» frå ,  den 27. august 2023.*
Det taiwanske kvinnelandslaget i fotball

**Kinesisk Taipei sitt kvinnelandslag i fotball** er det kvinnelege landslaget i fotball for Kinesisk Taipei. Det representerer landet i internasjonale fotballturneringar, og vert regulert av Chinese Taipei Football Association. Landslaget spelte sin fyrste internasjonale kamp i 1977 og deltok i sin fyrste store meisterskap i 1977.

## Resultat i internasjonale meisterskap
*Resultata som er vist under er berre turneringar der Kinesisk Taipei har delteke. Turneringar dei ikkje har tatt del i er ikkje førte opp.*
### Verdsmeisterskapen
*  1991: Kvartfinale

### Asiameisterskapen

*  1977: Vinnar
*  1980: Vinnar
*  1981: Vinnar
*  1989: Andreplass
*  1991: Tredjeplass

*  1993: Fjerdeplass
*  1995: Tredjeplass
*  1997: Fjerdeplass
*  1999: Andreplass
*  2001: Gruppespelet

*  2003: Gruppespelet
*  2006: Gruppespelet
*  2008: Gruppespelet
*  2022: Semifinale

### Oseaniameisterskapen
*  1986: Vinnar
*  1989: Vinnar

### Asialeikane

*  1990: Fjerdeplass
*  1994: Tredjeplass
*  1998: Fjerdeplass

*  2002: Gruppespelet
*  2006: Gruppespelet

*  2014: Kvartfinale
*  2018: Fjerdeplass

## Sjå òg
* Det taiwanske herrelandslaget i fotball

## Bakgrunnsstoff
* Offisiell nettside
* Nettsida til det taiwanske kvinnelandslaget
* Profil hos FIFA
* Profil hos AFC
Ryszard Skowronek

**Ryszard Skowronek** () er ein polsk tidlegare friidrettsutøvar frå Jelenia Góra. Han vart i 1974 europameister i tikamp.

Skowronek deltok i EM i friidrett 1971 og Sommar-OL 1972, utan å fullføre tikampen i korje. I 1973 vann han tikampen ved Universiaden i Moskva med 7&nbsp;965 poeng, 62 poeng over den olympiske meisteren Mykola Avilov. Under EM i friidrett 1974 i Roma presterte Skowronek sitt livs beste tikamp. Etter den fyrste dagen låg han låg på tredjeplass, men særleg 5,10 meter i stavhopp andre dagen gav poeng-overskot i høve konkurrentane. Med 8&nbsp;207 poeng (8&nbsp;229 poeng etter 1985-tabellen) og polsk rekord, vann han gullmedaljen framom franske Yves Leroy på 8&nbsp;146 poeng og vesttyske Guido Kratschmer på 8&nbsp;132 poeng. Ved dei olympiske sommarleikane i Montreal vart Skowronek nummer 5 med sine 8&nbsp;113 poeng.

Skowronek var polsk meister i tikamp i 1973, 1976 og 1977.

## Kjelder

*Ryszard SKOWRONEK | Profile | World Athletics
**Denne artikkelen bygger på «[[:de:Ryszard Skowronek|Ryszard Skowronek]]» frå ,  den 28. august 2023.*
Markku Taskinen

**Markku Aulis Taskinen** () er ein finsk tidlegare sprint- og mellomdistanseløpar frå Kuusamo. Han vann bronsemedaljen på 800 meter ved EM i friidrett 1974.

Taskinen vart i 1973 finsk meister på 400 meter og 800 m. Han heldt fram med å vinne 800-meteren i den finske meisterskapen i 1974, 1975, 1976 og 1978. Under europameisterskapen i Roma i 1974 overraska han stort då han sprang sitt livs løp på 1,45,89 og sikra seg bronsen på 800 meter, bakom Jugoslavias Luciano Sušanj og britiske Steve Ovett. Fire dagar etter sprang Taskinen den tredje etappen då Finlands mannskap i 4 x 400 meter stafett kom på bronseplassen. Eitt år seinare presterte han livsbeste 47,12 sekund på 400 meter, også då i Roma. I mars 1978 vann Taskinen 800 m ved innandørs-EM i Milano på tida 1.47,36.

Taskinen var ein allsidig utøvar. I landskampen mot Sverige i 1979 deltok han på 400 meter hekk og kom i mål på tida 51,92.

## Kjelder

*Markku TASKINEN | Profile | World Athletics
**Denne artikkelen bygger på «[[:en:Markku Taskinen|Markku Taskinen]]» frå ,  den 28. august 2023.*
Négritude

**Négritude** er ei fransk litterær og politisk rørsle som oppstod i mellomkrigstida og danna eit samlingspunkt for svarte fransktalande forfattarar av ulike opphav, som Aimé Césaire, Léopold Sédar Senghor, systrene Paulette og Jeanne Nardal (som blir sett på som dei inspirerande figurane i rørsla), Jacques Rabemananjara, Léon-Gontran Damas, Guy Tirolien, Birago Diop og René Depestre. Rørsla var knytt til antikolonialismen, og påverka etterpå også mange personar knytte til svart nasjonalisme, og strekte seg langt utover dei fransktalande delane av verda.

*Négritude* inspirerte fleire rørsle i den afrikanske diasporaen over heile verda, som afro-surrealisme, karibisk créolité og black is beautiful i USA. Frantz Fanon viste ofte til *Négritude* i tekstane sine.

## Opphav

*Négritude* er eit nylaga ord frå 1930 som er sett saman av det franske ordet for «neger», *nègre*, som likt det engelske tilsvarande ordet var nedsetjande og hadde ei anna tyding enn berre ‘svart mann’. Rørsla si bruk av ordet «négritude» var ein måte å vinna tilbake ordet som ein emisk måte å ta tilbake makt på. Omgrepet blei fyrst brukt i den noverande tydinga si av Aimé Césaire i den tredje utgåva av *[[L'Étudiant noir]]* (mai-juni 1935), eit tidsskrift han hadde grunnlagt i Paris i lag med andre studentar som Léopold Senghor og Léon Damas, i tillegg til Gilbert Gratiant, Leonard Sainville, Louis T. Achille, Aristide Maugée og Paulette Nardal. 

Under overskrifta «Conscience Raciale et Révolution Sociale» i dette nummeret av *L'Étudiant Noir* gjer Césaire krav på ein svart identitet og kultur, fyrst og fremst i møte med ein "franskheit" (*francité*) som blei oppfatten som undertrykkende og eit middel nytta av den franske kolonistyret. Césaire nytta omgrepet opp att i 1939 då han gav ut *Cahier d'un retour au pays natal*. Konseptet blei deretter nytta av Leopold Sedar Senghor i *Chants d'ombre*, som fordjupar det, og set opp «hellensk fornuft» som motsats til «den svarte kjensla»:

:Nuit qui me délivres des raisons des salons des sophismes,des pirouettes des prétextes, des haines calculées des carnages humanisésNuit qui fond toutes mes contradictions, toutes contradictions dans l'unité première de ta négritude.

## Kjelder

**Denne artikkelen bygger på «[[:en:Négritude|Négritude]]» frå , og «[[:fr:|Négritude]]» frå  den 28. august 2023.*
Margit Papp

**Margit Papp** () er ein ungarsk tidlegare friidrettsutøvar som i 1978 vart europameister i femkamp.

Papp vart nummer 8 i femkampen ved EM i friidrett 1971, nummer 12 i EM i friidrett 1974 og nummer 8 under Sommar-OL 1976. Frå 1977 vart den avsluttande 200-meteren i femkampen erstatta med ein 800-meter. Året etter gjekk sovjetiske Nadezjda Tkatsjenko til topps i femkampen ved EM i friidrett 1978 i Praha. Ho sanka 4&nbsp;744 poeng, medan Papp på andreplass enda opp med 4&nbsp;655 poeng. Ettersom Tkatsjenko vart diskvalifisert for bruk av anabole steroidar, gjekk gullmedaljen til Papp. Papp deltok også i lengdehopp, utan å kvalifiser seg til finalen. Det makta ho heller ikkje under Sommar-OL 1980 i Moskva. Derimot hevda ho seg bra i femkampen, der ho enda på femteplass med sine 4&nbsp;562 poeng.

Papp var ungarsk meister i femkamp i 1968, 1970, 1976-1978 og 1980, i lengdehopp 1973 og 1979 og i 100 meter hekk i 1979. Ho sette personleg rekord i lengdehopp med 6,57 meter i Budapest i 1979.

## Kjelder

*Margit PAPP | Profile | World Athletics
**Denne artikkelen bygger på «[[:de:Margit Papp|Margit Papp]]» frå ,  den 28. august 2023.*
Ismo Toukonen

**Ismo Tenho Tapio Toukonen** () er ein finsk friidrettsutøvar frå Hollola som spesialiserte seg på 3&nbsp;000 meter hinder, ei øving han vann bronsemedalje på i 1978.

Toukonen vart tolvtemann i 3&nbsp;000 meter hinder under Sommar-OL 1976. To år seinare gjorde han sitt livs løp ved EM i friidrett 1978 i Praha. Med tida 8.18,2 vann han bronsen i hinderløpet. 

Toukonen vart finsk meister på 3000 meter hinder i 1978 og 1983. I 1985 vart han finsk meister på 10&nbsp;000 meter. Han personbeste på 5&nbsp;000 meter og 1&nbsp;0000 meter, høvesvis 13.37,8 og 28.35,6, oppnådde han i åra 1976 og 1982. 

## Kjelder

*Ismo TOUKONEN | Profile | World Athletics
**Denne artikkelen bygger på «[[:en:Ismo Toukonen|Ismo Toukonen]]» frå ,  den 28. august 2023.*
Giana Romanova

**Giana Aleksandrovna Romanova** () er ein ukrainsk tidlegare mellom- og langdistanseløpar som i 1978 vart europameister på 1500 meter. Ho representerte Sovjetunionen.

Romanova vann gull med det sovjetiske mannskapet i terrengløps-VM 1976, 1977 og 1980, i 1977 vart ho individuelt nummer 3. Ved EM i friidrett 1978 i Praha enda ho på femteplass på 3&nbsp;000 meter med tida 8.45,7. Fem dagar seinare vann ho gullmedaljen på 1500 meter på livsbeste 3.59,0, sju tidels sekund føre Natalia Mărăşescu frå Romania. 12. juli 1980 sprang Romanova i Moskva sitt livs beste 3&nbsp;000 meter då ho vart klokka inn på 8.41,8. 

## Kjelder
*World Athletics

**Denne artikkelen bygger på «[[:de:Giana Alexandrowna Romanowa|Giana Alexandrowna Romanowa]]» frå ,  den 28. august 2023.*
Det kinesiske kvinnelandslaget i fotball

**Kina sitt kvinnelandslag i fotball** er det kvinnelege landslaget i fotball for Kina. Det representerer landet i internasjonale fotballturneringar, og vert regulert av Chinese Football Association. Landslaget spelte sin fyrste internasjonale kamp i 1986 og deltok i sin fyrste store meisterskap i 1986.

## Resultat i internasjonale meisterskap
*Resultata som er vist under er berre turneringar der Kina har delteke. Turneringar dei ikkje har tatt del i er ikkje førte opp.*
### [[Olympiske sommarleikar|Olympiske leikar]]

*  1996: Sølv
*  2000: Gruppespelet
*  2004: Gruppespelet

*  2008: Kvartfinale
*  2016: Gruppespelet

*  2020: Gruppespelet

### Verdsmeisterskapen

*  1991: Kvartfinale
*  1995: Fjerdeplass
*  1999: Andreplass

*  2003: Kvartfinale
*  2007: Kvartfinale
*  2015: Kvartfinale

*  2019: Åttedelsfinale
*   2023: Gruppespelet

### Asiameisterskapen

*  1986: Vinnar
*  1989: Vinnar
*  1991: Vinnar
*  1993: Vinnar
*  1995: Vinnar

*  1997: Vinnar
*  1999: Vinnar
*  2001: Tredjeplass
*  2003: Andreplass
*  2006: Vinnar

*  2008: Andreplass
*  2010: Fjerdeplass
*  2014: Tredjeplass
*  2018: Tredjeplass
*  2022: Vinnar

### Asialeikane

*  1990: Gull
*  1994: Gull
*  1998: Gull

*  2002: Sølv
*  2006: Bronse
*  2010: Fjerdeplass

*  2014: Femteplass
*  2018: Sølv

## Sjå òg
* Det kinesiske herrelandslaget i fotball

## Bakgrunnsstoff
* Offisiell nettside
* Nettsida til det kinesiske kvinnelandslaget
* Profil hos FIFA
* Profil hos AFC
Vladimir Krylov

**Vladimir Valentinovitsj Krylov** () er ein russisk tidlegare friidrettsutøvar som representerte Sovjetunionen. Han vart i 1986 europameister på 200 meter og i 1988 olympisk meister i 4 x 400 meter stafett for Sovjetunionen.

## Aktiv
Krylov var sovjetmeister på 400 meter i 1984 og 1985, på 200 meter i 1988 og på 100 m i 1990. I 1985 vart han andremann på 400-meteren i Europacup-finalen. Ved europameisterskapen i Stuttgart i 1986 vann han ein suveren siger på 200 meter med tida 20,52 sekund. Han fekk elles med seg ein bronsemedalje då han tok seg av ein av etappane for Sovjetunionen sitt lag i 4 x 400 meter stafett.

I VM i friidrett 1987 i Roma vart Krylov femtemann på 200 meter, med tida 20,23 kom han einast sju hundredels sekund bak verdsmeisteren Calvin Smith. På 4 x 100 meter stafett sprang han som ankermann Sovjetunionen inn til sølv. Under dei olympiske sommarleikane i Seoul hausten 1988 vart Krylov slått ut i semifinalen på 100 meter. Ei veke seinare tok han seg av den andre etappen då Sovjetunionen vann OL-finalen på 4 x 100 meter stafett. Dei andre gullvinnarane heitte Vikor Bryzjin, Vladimir Muravjov og Vitalij Savin. I sitt siste store meisterskap, EM i friidrett 1990 i Split, enda Krylov på sjuandeplassen på 100-meteren.

Krylov sin personlege rekordar er 10,23 sekund på 100 m (1988), 20,23 på 200 m (1987) og 45,20 på 400 m (1986).

## Kjelder
*World Athletics

**Denne artikkelen bygger på «[[:de:Wladimir Walentinowitsch Krylow|Wladimir Walentinowitsch Krylow]]» frå ,  den 29. august 2023.*
Arthur Abele

**Arthur Abele** () er ein tysk tidlegare friidrettsutøvar som i 2018 vart europameister i tikamp.

Abele vann i 2007 tikamp-tevlinga i Ratingen med personbeste 8&nbsp;269 poeng. Han deltok VM i friidrett 2007 i Osaka, der han kom på niandeplass med 8&nbsp;243 poeng. Under Sommar-OL 2008 braut han av mot slutten av dag 1. Etter å ha gått skadd i tre sesongar, byrja han i 2012 å tevle att. I august 2013 vart han i Lage tysk meister i tikamp med 8&nbsp;251 poeng. Han kom på femteplass i EM i friidrett 2014 med ny personleg rekord på 8&nbsp;477 poeng. I 2016 sigra Abele i Ratingen-tevlinga med livsbeste 8&nbsp;605 poeng, Under dei olympiske leikane i Rio de Janeiro plukka han einast 8&nbsp;013 poeng og enda på 15. plass. 16./17. juni 2018 vann han tikampen Ratingen med sine 8&nbsp;481 poeng. Den 8. august 2018, etter å ha sanka 8&nbsp;431 poeng, vann han gullmedaljen i tikampen ved europameisterskapen i Berlin. Dei neste sesongane var prega av ein ankelskade. Abele gjorde sin siste tikamp ved EM i friidrett 2022 i München, enda sist  av dei 15 som fullførte.

## Kjelder

*World Athletics
**Denne artikkelen bygger på «[[:de:Arthur Abele|Arthur Abele]]» frå ,  den 29. august 2023.*
Lovisa Lindh

**Lovisa Tora Yvonne Lindh** () er ein svensk friidrettsutøvar frå Kungälvs kommun. Ho vann bronsemedaljen på 800 meter ved EM i friidrett 2016. I 2017 sette ho svensk rekord på distansen med tida 1.58,77.

## Kjelder

**Denne artikkelen bygger på «[[:de:Lovisa Lindh|Lovisa Lindh]]» frå ,  den 29. august 2023.*  

## Bakgrunnsstoff
Festivalar i Edinburgh

**Festivalar i Edinburgh** er ulike festivalar som blir haldne jamleg i Edinburgh i Skottland.

Byen er blitt kjend for ei rekkje festivalar sidan skipinga av Edinburgh International Festival i 1947, med den tilknytte Edinburgh Festival Fringe som har vokse i omfang til å bli større enn den opphavleg festivalen. «Edinburgh Festival» blir ofte brukt om festivalane som blir haldne i august, eller berre om den internasjonale eller berre om Fringe-festivalen.

## Liste over festivalar

Festialar gjennom året, med opningsåret i parentes.

### April
* Dead by Dawn (filmfestival, 1993)
* Edinburgh International Science Festival (1988)

### Påske
* Ceilidh Culture (1951)

### Mai
* Edinburgh International Children's Festival (tidlegare Imaginate Festival, 1990)

### Juni
* Leith Festival (1907)
* Leith Jazz and Blues Festival
* Edinburgh International Film Festival (1947)
* Edinburgh Annuale (2004)

### Juli
* Edinburgh International Magic Festival (2010)
* Edinburgh Jazz and Blues Festival (1978)

### August
* Edinburgh Art Festival (2004)
* Edinburgh International Festival (1947)
* Edinburgh Festival Fringe (1947)
* Royal Edinburgh Military Tattoo (1950)
* Just Festival (tidlegare Festival of Spirituality and Peace, 2005)
* Edinburgh International Book Festival (1983)
* Edinburgh Mela (1995)
* Edinburgh International Television Festival (1976)
*Fringe of Colour (2018)
### Oktober
* Leith Comedy Festival (2020)
* Africa in Motion (2006)
* Scottish International Storytelling Festival (1990)
* Festival of Politics (2005)
* Edinburgh Horror Festival (2016)

### Desember
* Edinburgh's Hogmanay (1994)

### Usikker dato
* Edinburgh People's Festival (2002, men viser til ein tidlegare festival med same namn frå 1951–1954)

### Tidlegare festivalar
* Edinburgh Interactive Festival (2003)
* Edinburgh International Internet Festival (1999)
* Edinburgh Swing Festival (2006)
* Fringe Film Festival (1984 - 1990)
* Fringe Film & Video Festival (FFVF, 1991-1996)
* iFest (2007) — the Internet Festival and Conference
* West Port Book Festival (2008)

## Kjelder

**Denne artikkelen bygger på «[[:en:List of Edinburgh festivals|List of Edinburgh festivals]]» frå ,  den 29. august 2023.*  

## Bakgrunnsstoff

* Edinburgh Festival City
* Edinburgh Festivals a guide to the festivals that take place in Edinburgh which are members of Festivals Edinburgh
* EdinburghFestivalGuide.co.uk a comprehensive listing of all (small and large) Edinburgh festivals
* 
* A History of the Edinburgh Festivals
* Edinburgh Festival Classroom resources
*National Library of Scotland: SCOTTISH SCREEN ARCHIVE (selection of archive films about the Edinburgh Festival)
Estland i Junior Eurovision Song Contest

**[[Estland]]** debuterte i Junior Eurovision Song Contest i 2023 i Nice i Frankrike.

## Bidrag i Junior Eurovision Song Contest

## Røystehistorikk

## Sjå òg
* Estland i Eurovision Song Contest

## Kjelder

## Bakgrunnstoff
* Estland i Junior Eurovision Song Contest